RESOLUCIÓN do 30 de abril de 2013, da Dirección Xeral de Innovación e Xestión da Saúde Pública, pola que se fai pública a realización dun curso homologado de nivel básico para a obtención do carné de aplicador/manipulador de biocidas.
Consellería de Sanidade — III. Outras disposicións — 20/05/2013

A Orde do 30 de xullo de 1997, conxunta das Consellerías de Agricultura, Gandería e Montes e de Sanidade e Servizos Sociais, pola que se establece na Comunidade Autónoma de Galicia a normativa reguladora para a homologación de cursos de capacitación para realizar tratamentos con praguicidas, así como para a obtención do carné de manipuladores destes produtos, establece, no seu artigo 8.6, que os ministerios de Agricultura, Pesca e Alimentación e de Sanidade e Consumo comunicarán aos organismos responsables na Comunidade Autónoma a homologación dos ditos cursos e, no seu artigo 9, a obrigatoriedade de que o organismo oficial responsable publique no
Diario Oficial de Galicia
a información correspondente a cada curso que se vai realizar.
En consecuencia, anúnciase a realización dun curso de aplicador/manipulador de biocidas, nivel básico, homologado polas direccións xerais de Saúde Pública do Ministerio de Sanidade e Consumo e de Agricultura do Ministerio de Agricultura, Pesca e Alimentación, solicitado pola entidade Academia A Mariña, de acordo coas seguintes bases:
1. Denominación do curso: curso para a capacitación de aplicadores/manipuladores de produtos biocidas. Nivel básico.
2. Entidade organizadora: Academia A Mariña.
3. Data: do 27 ao 29 de maio de 2013.
4. Lugar de realización: Euroserum Ibérica, S.L., Monforte de Lemos (Lugo).
5. Número de prazas: máximo 30 alumnos.
6. Dirixido a: todo o persoal auxiliar das empresas que apliquen e/ou manipulen produtos biocidas.
7. Criterios de selección: por rigorosa orde de recepción da solicitude de inscrición.
8. Presentación de solicitudes: solicitude segundo modelo anexo.
9. Programa:
10. Certificado de superación do curso: é obrigatoria a asistencia a todas as sesións do curso. Finalizado este, a entidade organizadora realizará as probas pertinentes que avalíen os coñecementos adquiridos polos alumnos e, en caso de superalas, expedirá o certificado correspondente co que poderá solicitar á Dirección Xeral de Innovación e Xestión da Saúde Pública da Consellería de Sanidade, o carné de aplicador/manipulador de biocidas, nivel básico.
Santiago de Compostela, 30 de abril de 2013
Entidade organizadora: Academia A Mariña.
Datas: do 27 ao 29 de maio de 2013.
Lugar de celebracion do curso:
Euroserum Ibérica, S.L., Monforte de Lemos (Lugo).
Duración: 20 horas teórico/prácticas e 1 hora de exame.
Horario: das 9.00 ás 13.00 h e das 16.00 ás 19.00 horas.
Nº de prazas: máximo 30 alumnos.
Presentación de solicitudes:
Enviarase a ficha de inscrición a Academia A Mariña, avenida Arcadio Pardiñas, 44, entresollado, 27880 Burela (Lugo) a atención de Ramón Hermida Pumares.
Teléfono: 982 58 50 98, Fax: 982 57 51 01, correo electrónico: formacion@amarina.org,
acompañada de: fotocopia do DNI, copia da folla de inscrición e xustificante de ingreso de 273 €/alumno na conta Academia A Mariña de Nova Galicia Banco co número
2080 0109 17 3040018023.
Criterio de selección:
Por rigorosa orde de recepción da solicitude xunto co xustificante de pagamento.